Document ID: /roh_data/filtered/fineweb-2-filterrobots_roh.jsonl.gz/72547

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
|Arrivar|
|Entrar|
|Purschida da la scola auta|
A partir da l’onn da studi 2019/20 datti da nov la pussaivladad a la SAPGR da cumprovar la cumpetenza linguistica necessaria L2 cun in examen intern specific a la professiun. Questa pussaivladad vala era da maniera retroactiva per tut las absolventas e tut ils absolvents da la SAPGR. Il nov artitgel 5, alinea 2 da las “Directivas per cuntanscher la qualificaziun d’instruir segundas linguas” tuna sco suonda:
5. Premissas per cuntanscher la qualificaziun d’instruir en l’emprima segunda lingua
Sch’il test da cumpetenza linguistica (nivel B2 per il studi scolina u C1 per il studi scola primara, tenor la glista dals certificats renconuschids da la SAPGR) na reussescha per pauc betg l’emprima giada (q.v.d. cun in total da 90 % dal dumber da puncts minimal necessari per il diplom linguistic), pon ins cumprovar la cumpetenza linguistica cun in examen linguistic intern specific da la professiun. La taxa d’examen munta a Fr. 300.-. Sche las pretensiuns en il test da cumpetenza intern na vegnan betg cuntanschidas, po quest test vegnir repetì ina giada.
Infurmaziuns davart l’examen
L’examen è structurà tenor las quatter abilitads linguisticas ‘tadlar, leger, scriver discurrer’. Parts grammaticalas (“Use of English) vegnan integrads en ils secturs ‘leger e scriver’. Tar il ‘discurrer’ vegn distinguì tranter il discurrer monologic e dialogic.
L’examen sto vegnir absolvì en las abilitads linguisticas cun in resultat parzial nunsuffizient tar l’examen da certificat. I vegn però examinà almain duas abilitads. En cas che be in’abilitad era nunsuffizienta, elegia la candidata/il candidat in’abilitad supplementara che duai vegnir examinada.
En cas ch’ils resultats da “Use of English” en ils examens da Cambridge eran nunsuffizients, ston las abilitads “leger e scriver” vegnir examinadas.
Sco basa da decisiun vala il resultat dad in examen che la candidata/il candidat inoltrescha tar l’annunzia.
Sche l’examen vegn absolvì cun success, vegn la cumpetenza linguistica renconuschida ed eventualas confermas da scolaziun vegnan remplazzadas cun in diplom d’instrucziun definitiv.
L’examen sa vegnir repetì ina giada.
Nagin examen intern!
En vista a la situaziun speziala e la midada da la SAPGR sin Distance-Learning è l’examen intern L2 dals 25.04.2020 ditg giu.
Uschespert ch’in nov termin è fixà, vegn quel communitgà qua.
Ulteriuras infurmaziuns davart l’examen intern L2 a la SAPGR dat il post da stab per linguas da la SAPGR.
|20.03.20 - Information 2 Abteilung Weiterbildung zu Corona|
|20.03.20 - Medienmitteilung: Studieren und Forschen auf Distanz an den Hochschulen und der Höheren Fachschule im Kanton Graubünden|
|13.03.20 - Verlagerung des Präsenzunterrichts der PH Graubünden auf Distanzlernen|
|13.03.20 - Information Abteilung Weiterbildung zu Corona|
|09.03.20 - Stellenausschreibungen März 2020|